Fortuna Hjørrings fodboldkvinder er videre til ottendedelsfinalerne i Champions League efter en sejr på 2-0 over italienske Tavagnacco på hjemmebane. Dermed går nordjyderne videre med en samlet sejr på 4-3 efter to kampe. - Vi får den sejr, vi kom efter. Jeg er bare glad, og det er holdet også, så det er bare fantastisk, siger anfører Janni Arnth umiddelbart efter kampen. Første mål blev sat ind af Camilla Larsen i 35. minut og sidst i anden halvleg kunne Laura Rus så cementere sejren med scoringen til 2-0. - Det var lige efter gameplanen, og stor ros til pigerne. De arbejder stenhårdt og det er fuldt fortjent, at vi vinder, siger cheftræner Brian Sørensen. I ottendedelsfinalen venter svenske Tyresö. De to kampe skal spilles i november.

Opsummering:
En 2-0 sejr på hjemmebane sikrede onsdag aften Fortuna Hjørring en plads i ottendedelsfinalerne i Champions League.